Mamma Mia! (film)

Mamma Mia! je filmová adaptácia rovnomenného muzikálu z roku 1999 uvedená na plátna kín v rok 2008. Je založená na piesniach úspešnej skupiny ABBA a ďalších skladbách, ktoré pre muzikál zložili Benny Andersson a Björn Ulvaeus. 
Film mal najväčšie otvorenie zo všetkých muzikálových filmov v Spojených štátoch. Film bol uvedený 3. júla 2008 v Grécku, 10. júla 2008 v Austrálii, na Novom Zélande a v Spojenom kráľovstve, 11. júla 2008 vo Švédsku, 16. júla 2008 na Filipínach, 18. júla 2008 v Spojených štátoch a Kanade a 24. júla 2008 v Izraeli.

Hlavnú postavu slobodnej matky Donny Sheridanovej stvárnila Meryl Streepová, Pierce Brosnan, Colin Firth a Stellan Skarsgård hrajú troch potenciálnych otcov jej dcéry Sophie (Amanda Seyfried).

Dej 
Na fiktívnom gréckom ostrove Kalokairi, 20-ročná budúca nevesta Sophie Sheridanová, prezradí svojím družičkám Ali a Lise, že na svoju svadbu pozvala troch mužov bez toho, aby o tom jej matka, Donna, vedela. Sú to muži, o ktorých z Donninho denníku vieme, že s nimi mala sex a teda sú Sophiinými potenciálnymi otcami. Sú nimi írsko-americký architekt Sam Carmichael, švédsky dobrodruh a spisovateľ Bill Anderson a britský bankár Harry Bright. Sophie dúfa, že po stretnutí spozná svojho otca, s ktorým neskôr prejde uličkou v kaplnke.

Donna, ktorá vlastní vilu a nie veľmi úspešne ju prevádzkuje ako hotel, je vo vytržení, že sa môže znova stretnúť so svojimi bývalými spoluhráčkami zo skupiny zvanej Dynamo, autorkou múdrosti Rosie Mulliganovou a bohatou viacnásobne rozvedenou Tanyou Chesham-Leighovou. Donna im odhalila svoje zmätenie nad túžbou svojej dcéry vydať sa v takom mladom veku. Traja muži dorazia a Sophie ich skryje v starom chlieve pre kozy. Neprezradí, že verí, že jedným z nich je jej otec, ale vysvetľuje, že pozvánky poslala ona, nie jej matka. Povie im, aby sa schovali, takže Donnu prekvapia starí priatelia, o ktorých „tak často“ hovorí.

Donna ich špehuje a je v nemom úžase, keď sa ocitne pred bývalými milencami a požaduje od nich odchod. Zdôverí sa Tanyi a Rosie, že skutočne nevie, ktorý z nich je otec Sophie. Medzitým sa Sophie s Billom, Samom a Harrym plaví okolo ostrova a dozvedá sa o ich mladosti s jej mamou. Neskôr to chce všetko vyrozprávať svojmu snúbencovi Skyovi, čo však nestihne, pretože ten odchádza na svoju rozlúčku zo slobodou.

Na Sophiinom večierku vystupujú Donna, Tanya a Rosie. Neskôr dorazia Sam, Bill a Harry a Sophie sa rozhodne porozprávať sa s každým z nich osamote. Je zmätená a nevie, ktorý z nich je jej otcom. Nepomáha jej ani to, že všetci traja si začínajú spomínať, pochopia, že sú Sophiiným otcom a prisľúbia jej, že ju odvedú ku oltáru.

Rosie a Tanya ráno ubezpečujú Donnu, že sa o mužov postarajú. Madzitým Donna konfrontuje Sophie v domnení, že Sophie chce, aby sa svadba zrušila a pohádajú sa. Donna neskôr konfrontuje Sama a obaja si uvedomia, že k sebe stále majú city. Sophie sa prizná Skyovi a požiada ho o pomoc. Ten naštvane reaguje na Sophiin podvod a ona sa obráti na svoju matku s prosbou o podporu, čím sa trhlina v ich vzťahu uzatvorí. Sophie mamu požiada, aby ju previedla uličkou k oltáru.

Keď svadobná hostina kráča ku kaplnke, Sam zastaví Donnu, ktorá odhalí bolesť, ktorú cítila pri jeho strate pred mnohými rokmi. Sophie a Donna kráčajú uličkou a konečne sa porozprávajú o realite, kedy ani jedna z nich nevie, ktorý z mužov je Sophiin otec. Tí nechcú odhaliť otcovstvo, každý súhlasí s tým, že bude pre Sophie jednou tretinou otca. Sophie povie snúbencovi, že by mali odložiť svoju svadbu a precestovať svet. Sam požiada Donnu o ruku a ona odpovedá áno. Na recepcii Sam spieva Donne a Rosie spieva pre Billa. Páry ohlasujú svoju lásku. Na konci filmu Sophie a Sky odplávajú.

Herecké Obsadenie 
Meryl Streepová ako Donna Carmichaelová (rodená Sheridanová)
Amanda Seyfriedová ako Sophie Sheridanová
Pierce Brosnan sko Sam Carmichael
Colin Firth ako Harry Bright
Stellan Skarsgård ako Bill Anderson
Dominic Cooper ako Sky
Julie Waltersová ako Rosie Mulliganová
Christine Baranski ako Tanya Cheshamová-Leighová
Ashley Lilleyová ako Ali
Rachel McDowallová ako Lisa

Filmové piesne 
Piesne sú zoradené podľa poradia ako boli vo filme

 "I Have a Dream" - Sophie
 "Honey, Honey" - Sophie, Ali a Lisa
 "Money, Money, Money" - Donna, Tanya a Rosie
 "Mamma Mia" - Donna, Sophie, Ali a Lisa
 "Chiquitita" - Rosie, Tanya a Donna
 "Dancing Queen" - Tanya, Rosie a Donna
 "Our Last Summer" - Harry, Bill, Sam a Sophie
 "Lay All Your Love on Me" - Sky a Sophie
 "Super Trouper" - Donna, Tanya a Rosie
 "Gimme! Gimme! Gimme! (A Man After Midnight)" - Sophie, Donna, Tanya, Rosie, Ali, Lisa a Dievčatá
 "Voulez-Vous" - Donna, Sam, Tanya, Rosie, Harry, Bill, Sky, Ali, Lisa a Pepper
 "SOS" - Sam a Donna
 "Does Your Mother Know" - Tanya a Pepper
 "Slipping Through My Fingers" - Donna a Sophie
 "The Winner Takes It All" - Donna
 "I Do, I Do, I Do, I Do, I Do" - Sam a Donna
 "When All Is Said and Done" - Sam a Donna
 "Take a Chance on Me" - Rosie, Bill, Tanya, Pepper a Harry
 "Waterloo" - Donna, Rosie, Tanya, Sam, Bill, Harry, Sky a Sophie
 "Thank You for the Music" - Sophie
 "The Name of the Game" - Sophie (vystrihnutá scéna)

Dabing 
Film bol nadabovaný v Českom jazyku v roku 2008. V Slovenskom dabingu sa objavil až v roku 2013 pre televíziu JOJ

Pokračovanie 
Pokračovanie s názvom Mamma Mia: Here We Go Again! vyšlo 20.7.2018, čiže 10 rokov od vydania 1. filmu.

Referencie

Externé odkazy 
 Oficiálna stránka 
 Stránka o filme  

Filmy z 2008
Britské filmy
Filmy USA
Filmy Universal Studios